als_Latn dik_Latn sag_Latn
-Adolf Hitleri renditet si një nga diktatorët më të çmendur në histori. Pavarësisht se ka shumë diktatorë që mund të përzgjidhen, mizoritë e kryera prej tij nën drejtimin e Gjermanisë e rendisin si një prej diktatorëve më të pamëshirshëm. Nuk ka se si të emërtohet ndryshe po të mbahet parasysh shfarosja e më shumë se gjashtë milionë njerëzve. Ndër të tjera ai iu vendosi rrugëve dhe aeroportit emrin e tij.
-Saparmurat Niyazov nga Turkmenistani citohet shpesh si një nga diktatorët më të çmendur në botë. Krahas shumë veprimeve të tij ai e cilësoi veten si Turkmenbashi (Udhëheqës i i gjithë etnive turkmene) dhe u vetëdeklarua Presidenti i Turkmenistanit pas ndarjes së Bashkimit Sovjetik. Ai iu vuri monumenteve, rrugëve dhe etnive emrin Turkmenbashi. Ai i ndryshoi emrin muajit prill në nder të nënës së tij, duke e quajtur “Gurbansoltan edzhe”. Që nga 1991 e deri në dhjetor të vitit 2006, Niyazov sundoi me grusht të hekurt duke miratuar një sërë ligjesh të çuditshme. Fytyra e tij shfaqej në çdo orë, markë apo edhe në vodka. Rinia u inkurajua që të ruante dhëmbët në vend që të kërkonin trajtim dentar. Biliotekat rurale u mbyllën. Ishte e ndaluar për të rinjtë që të rrisnin flokët apo të mbanin mjekër. Kur një meteor i madh u afrua pranë tokës në vitin 1998, shkencëtarët e quajtën shkatërrues në masë, njëlloj si Turkmenbashi.
-Mjafton të shihet një video e zisë së detyruar publike në Korenë e Veriut pas vdekjes së Kim Jong II për të parë se si njerëzit vuanin prej njërës prej qeverive më represive në botë. Njerëzit që nuk shfaqnin hidhërimin e duhur, kishin frikë nga hakmarrja e ashpër kundër familjeve të tyre. Një pjesë e madhe ishin të detyruar të shtireshin si të trishtuar për një njeri që e kishin urryer pasi vazhdoi tiraninë e babait të tij Kim Il Sung për 17 vjet me radhë.
Gjatë mbretërimit të tij si Lideri Suprem i Republikës Popullore Demokratike të Koresë së Veriut, derisa ai vdiq në 2011, Kim burgosi mbi 200 000 të burgosur politikë, duke i dërguar në kampe përqendrimi. Psikiatrët janë shprehur se Kim ka shfaqur të njëjtat karaktersitika ligësie si Hitleri, Joseph Stalin, dhe Sadam Huseini. Kim cilësohej shpesh si i çmendur për shkak të veprimeve të tij. Për të kënaqur epshet e tij për makina të shtrenjta janë shpenzuar mbi 20 milionë dollarë, për importimin e makinave luksoze drejt Koresë së Veriut.
-Kushdo që ka parë portretizimin e Idi Amin Dada në filmin “The Last King of Scotland”, e di se diktatori i Ugandës nga viti 1971- 1979 ishte i paqëndrueshëm mendërisht.
Vdekja e udhëheqësve ushtarakë, civilëve, politikanëve dhe dijetarëve nën regjimin e tij të ashpër vlerësohet rreth 500 mijë, megjithatë askush nuk e di numrin e saktë të tyre. Pas një grushi shteti të përgjakshëm në vitin1971, sistemi i torturës dhe masakrës u shoqërua me sjelljen e tij të çrregullt dhe provokim ndaj udhëheqësve të tjerë botërorë, të cilët e cilësonin Amin si të marrë dhe klloun.
Thuhet se armiqtë e tij, Amin ua dha për të ngrënë krokodilëve, madje hëngri edhe vetë pjesë prej tyre. Pa asnjë bazë ai e shpalli veten Mbret të Skocisë. Pasi u rrëzua nga drejtimi i Ugandës në vitin 1979, ai vdiq në mërgim në Arabinë Saudite në vitin 2003.
-Janë të shumtë ata që e kujtojnë skenën që vinte nga Rumania ditën e Krishtlindjeve të vitit 1989, ku sekretari i përgjithshëm rumun dhe lideri i fundit komunist i vendit Nikolae Çaushesku dhe gruaja e tij Elena u gjykuan dhe ekzekutuan nga një skuadër pushkatimi pasi qëndruan në pushtet për ¼ e shekullit.
Si shumë diktatorë të tjerë ai ishte natyrë megalomane, i kishte vendosur tituj vetes si “Drjetues” dhe “Gjeniu i Karpateve”.
Në vitin 1974 ai krijoi një presidencë ekzekutive dhe e shpalli veten mbret.
Çaushesku shkatërroi 19 kisha, gjashtë sinagoga dhe 30 000 shtëpi për të ndërtuar një pallat për vete gjë që kërkoi punën e 700 arkitektëve me një kosto prej 10 miliardë dollarësh. Edhe pas rënies së tij kur godina në fjalë u bë Parlamenti i Rumanisë, më pak se gjysma e saj u përdor.
-Shumë njerëz thonë se veshjet e Muamar Gadafit janë dëshmi për çmenduritë e tij. Revista “Time” u indinjua kur ai u shfaq në samitin e shteteve afrikane i veshur me një të verdhë vërtetë të guximshme si mustardë.
Ai sundoi për 40 vjet Libinë, shkelte të drejtat e njeriut, mbështeste terririzmin ndërkombëtar, përfshirë bombardimin ndaj Pan Am Flight 103 mbi Lockerbie, në Skoci, para Krishtlindjeve të vitit 1988.
Presidenti amerikan Ronald Regan e kishte etiketuar si një “shtresë e ulët ndërkombëtare” dhe “qen i çmendur i Lindjes së Mesme”. Nën drejtimin e Gadafit, Libia ishte një shtet policor që dominohej nga tortura mbi qytetarët, vrasje masive.
Regjimi i tij mori fund në vitin 2001, pasi lufta civile e rrëzoi dhe ai u kap dhe u vra teksa tentonte të ikte nga Sirte.
-Mao Ce Dun u bë udhëheqës i Republikës Popullore të Kinës kur ajo u themelua në vitin 1949. Ai njihet për politikën katastrofike, eksperimentet me ekonominë dhe shoqërinë. Mao krijoi Revolucionin Kulturor, duke eleminuar inteligjencën e vendit dhe kundërshtarët e tij politikë. Universitetet në të gjithë vendin u mbyllën, ndërsa profesorët dhe studentët shkuan në fshat për të punuar.
Sipas tij, i vetmi gjeni i Republikës Popullore të Kinës, ishte Mao Ce Dun. Ai rekrutoi të rinjtë e Kinës, duke i quajtur Rojat e Kuqe. Ai i sakatoi ata dhe familjarët e tyre, në rast se në shtëpitë e tyre pikasej ndonjë gjë e natyrës perëndimore.
-Debati nëse Sadam Huseini ishte i çmendur ka ngjallur dhe do të ngjallë debate për historianët në shumë vite. Ish-zyrtari irakian Tarik Aziz, dikur Ministër i jashtëm dhe zv.Kryeministër nën regjimin e Husein, e ka cilësuar Presidentin e Irakut si të paqëndrueshëm mendërisht, në momentin që vendosi të pushtonte Irakun në vitin 1990.
Shumë të tjerë e kanë cilësuar si një njeri të lig, me çrregullim personaliteti, egoist, shumë të ndjeshëm ndaj kritikave por i pandjeshëm ndaj të tjerëve.
Mendohet se Husein e ka bazuar qeverisjen e tij në modelin e Bashkimit Sovjetik të drejtuar nga Stalini, i cili ishte dhe një nga idhujt e tij. Pavarësisht se ishin dy njerëz që kurrë nuk u takuan, janë të shumtë historianët që gjejnë ngjashmëri të tyre edhe në imazh.
Një nga historitë më të çuditshme që qarkulluan rreth tij është se hiqte gjak prej dy vitesh dhe se me gjakun e tij do të shkruhej një Kuran i tërë. 605 faqe të këtij libri janë shkruar me nga gjaku i tij./a.y/noa.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn